РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32

от заседание на комисия „Управление на собствеността”
към Пленума на Висшия съдебен съвет, проведено на 16.10.2019 г.
/за публикуване/

Днес, 16.10.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
                                                                                       Олга Керелска 
                                                                                       Пламена Цветанова
Огнян Дамянов
Боян Новански 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, Надежда Петрова - старши експерт - икономист в отдел „Управление на собствеността“  и Надя Горгорова - младши експерт-икономист в отдел „Управление на собствеността“.
	В заседанието присъства и г-н Николай Найденов – и.д. главен секретар на ВСС, при разглеждането и обсъждането на т. 1, Р-2 и Р-3.

-	Инвестиции и строителство:

1.ОТНОСНО: Доклад от инж. Надежда Стоянова – главен експерт в отдел „Инвестиции и строителство“, дирекция „УССВ“ във връзка с изпълнението на договор № ВСС-15172/13.11.2017 г.

При обсъждането на т. 1 от настоящия дневен ред присъства и г-н Николай Найденов – и.д. главен секретар на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          1.1. ОТЛАГА вземането на решение по т. 1 от дневния ред, с оглед предоставяне на изискана информация с писмо № ВСС-15172/17 от 11.10.2019 г.
1.2. ВЪЗЛАГА на дирекция „Управление на собствеността на съдебната власт след комплектоване на преписката в нейната цялост, същата да бъде докладвана в следващо заседание на Комисията.

2.ОТНОСНО: Проект на решение за утвърждаване на актуализирано поименно разпределение на разходите по § 51-00 „Основен ремонт на дълготрайни материални активи“ от Инвестиционната програма на ВСС за 2019 г. към 30 септември 2019 г. във връзка с актуализирани сметни стойности.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „УССВ“.

2.2. ОДОБРЯВА актуализирано поименно разпределение на разходите по § 51-00 “Основен ремонт на дълготрайни материални активи“ на органите на съдебната власт за 2019 г. – увеличение на прогнозни сметни стойности на обекти, нови обекти и намаляване на „Неразпределен резерв за проектиране и основен ремонт на сгради“, Приложение „Сметни стойности и разчети за финансиране на капиталовите разходи и трансфери през 2019 г.“, от 30.09.2019 г. 

2.3. ИЗПРАЩА решението по т. 2.2 от настоящия протокол на Комисия „Бюджет и финанси“, за съгласуване.

2.4. Предлага на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по § 51-00 “Основен ремонт на дълготрайни материални активи“ на органите на съдебната власт за 2019 г., Приложение „Сметни стойности и разчети за финансиране на капиталовите разходи и трансфери през 2019 г.“. 

2.5. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“.

-	Управление на собствеността:

3.ОТНОСНО: Искане от и.ф. административния ръководител на Окръжен съд – Кърджали за преразпределение ползването на помещенията в сградата на Съдебната палата.
Приложение: Доклад от Иванка Христова – началник отдел „Управление на собствеността“.

След проведеното гласуване и при получен резултат: 3 гласа „за“ /г-н Евгени Диков, г-жа Пламена Цветанова и г-н Стефан Гроздев/ и 3 гласа „против“ /г-жа Олга Керелска, г-н Огнян Дамянов и г-н Боян Новански/ и на основание чл. 21 /1/ от Правилата за работа на Комисия „Управление на собствеността“, 

3.1. Комисия „Управление на собствеността не взе решение по искането на и.ф. административния ръководител на Окръжен съд – Кърджали за преразпределение ползването на помещенията в сградата на Съдебната палата.
3.2. ОТЛАГА произнасянето по точката за следващо заседание на Комисия „Управление на собствеността“ към Пленума на ВСС.

4.ОТНОСНО: Проект на решение за започване на процедура по обявяване на недвижим имот – частна държавна собственост, находящ се в гр. Ямбол, за имот – публична държавна собственост.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт”.

4.2. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА представляващия Висшия съдебен съвет /ВСС/ да отправи искане до министъра на регионалното развитие и благоустройството за започване на процедура по обявяване на недвижим имот – частна държавна собственост, подробно описан в договор рег. № ВСС-9989/12.08.2019 г. и АЧДС № 3668/09.08.2017 г., находящ се в гр. Ямбол, ул. „Бяло море“ № 1, за имот – публична държавна собственост, по реда на чл. 6, ал. 2 от ЗДС, във връзка с чл. 5, ал. 1 от ППЗДС и положително становище рег. № ВСС-2761/30.08.2019 г. на областния управител на област Ямбол.

4.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

5.ОТНОСНО: Проект на решение за изменение и допълнение на решение на ПВСС по протокол № 9/09.03.2017 г., в раздел „V. Област Стара Загора, т. 2“ и за започване на процедура по обявяване на недвижим имот – частна държавна собственост, находящ се в гр. Стара Загора, за имот – публична държавна собственост.
Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт”.

5.2. ПРЕДЛАГА на Пленума на Висшия съдебен съвет да приеме следното решение:

1. ИЗМЕНЯ И ДОПЪЛВА решението си по т. 35 от протокол № 9/09.03.2017 г. в раздел „V. Област Стара Загора, т. 2“, с което се възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Пловдив, по следния начин:

„На административния ръководител – председател на Окръжен съд – гр. Стара Загора, стопанисването на недвижим имот, намиращ се в гр. Стара Загора, бул. „Митрополит Методий Кусев“ № 33, а именно: поземлен имот с идентификатор 68850.503.394 и построената в него сграда с идентификатор 68850.503.394.1.“.

2. УПЪЛНОМОЩАВА представляващия Висшия съдебен съвет /ВСС/ да отправи искане до министъра на регионалното развитие и благоустройството за започване на процедура по обявяване на недвижим имот – частна държавна собственост, представляващ ПИ с идентификатор 68850.503.394, подробно описан в договор с рег. № ВСС-3513/18.03.2019 г. и АЧДС № 7192/12.09.2012 г., находящ се в гр. Стара Загора, бул. „Митрополит Методий Кусев“ № 33, за имот – публична държавна собственост, по реда на чл. 6, ал. 2 от ЗДС, във връзка с чл. 5, ал. 1 от ППЗДС.

5.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

6.ОТНОСНО: Писмо от главния прокурор на Република България с приложено искане от председателя на етажната собственост за изразяване на становище във връзка с газификация на блок 6А, гр. София, ж.к. Овча купел, ул. „Букет“ № 56.

Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“ и Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт”.

6.2. ПРЕДЛАГА на Пленума на Висшия съдебен съвет да вземе следното решение:

1. ИЗРАЗЯВА принципно съгласие относно изграждането на газова инсталация в общите части на жилищната сграда, представляваща блок 6А, гр. София, ж.к. „Овча купел“ ул. „Букет“ № 56.

Мотиви: В съответствие с чл. 6, ал. 1, т. 8 от Закона за управление на етажната собственост и във връзка с  чл. 387 и чл. 388, ал. 2 от Закона за съдебната власт, газифицирането на сградата е стъпка към енергийно ефективно потребление и ще допринесе за повишаване комфорта на живеещите, включително наемателите от съдебната система в блок 6А, гр. София, ж.к. „Овча купел“ ул. „Букет“ № 56.

2. Дължимата сума от страна на ВСС в размер на 146,00 лв., изчислена на база идеални части от общите части на сградата, да се осигури по § 51-00 „основен ремонт на ДМА“, „Разходи за такси към експлоатационни дружества и други за обекти“.

3. Дължимата сума по т. 2 да бъде изплатена от ВСС  на председателя или касиера на Етажната собственост на бл. 6А, гр. София, ж.к. „Овча купел“ ул. „Букет“ № 56, след представяне на финансов документ за извършената дейност.

4. ИЗПРАЩА решението по т. 2 и т. 3 на Комисия „Бюджет и финанси“ към Пленума на ВСС, за предприемане на действия по компетентност.

5. ИЗПРАЩА настоящото решение на главния прокурор на Република България, за сведение и уведомяване на Етажната собственост на бл. 6А, гр. София, ж.к. „Овча купел“ ул. „Букет“ № 56.

6.3. ВНАСЯ предложението като редовна точка в следващо редовно заседание на Пленума на Висшия съдебен съвет.

7.ОТНОСНО: Писмо рег. № ВСС-5872/09.09.2019 г. от областния управител на област Сливен с информация за собствеността върху поземлен имот с идентификатор 51809.504.2226 по КККР на гр. Нова Загора.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Надежда Стоянова - главен експерт в отдел „Инвестиции и строителство“ и Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт”, за сведение.
7.2. ОТПРАВЯ покана до председателя на Управителния съвет на „Обединена българска банка“ АД, за провеждане на работна среща за обсъждане на възникналите проблеми и начинът на тяхното разрешаване във връзка със съгласуване и одобряване на инвестиционен проект за подобект: „Площадков газопровод от газомерното табло /ГЗТ/ до котелното в сградата на Районен съд – Нова Загора“ към обект „Районен съд гр. Нова Загора – преустройство и пристройка на съществуваща обществена сграда“, намираща се в гр. Нова Загора, ул. „Александър Стамболийски“ № 1, предоставена в управление на Висш съдебен съвет за нуждите на Районен съд – Нова Загора.
7.3. ОПРЕДЕЛЯ Олга Керелска – член на Висшия съдебен съвет и на Комисия „Управление на собствеността“ и Иванка Христова – началник отдел „Управление на собствеността“ в дирекция „Управление на собствеността на съдебната власт“, да вземат участие в срещата, от страна на ВСС.
7.4. ВЪЗЛАГА на дирекция „УССВ“ да подготви писмо от името на председателя на Комисия „Управление на собствеността“ с покана за определяне на подходяща дата за провеждане на работната среща и определяне на представители от страна на „ОББ“ АД.

8.ОТНОСНО: Предложение на административните ръководители на органите на съдебната власт в гр. Варна относно разрешаване на сградния им проблем.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на инж. Надежда Стоянова - главен експерт в отдел „Инвестиции и строителство“ и Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт”, за сведение.
8.2. ВЪЗЛАГА на дирекция „Управление на собствеността на съдебната власт“ да бъда изискана цялата необходима информация относно параметрите за изграждане на съдебна палата за органите на съдебната власт в гр. Варна, във връзка с предложения от Министерство на правосъдието поземлен имот с идентификатор 10135.3516.147 с площ 28438 кв.м. по КККР на гр. Варна, находящ се в гр. Варна, бул. „Христо Смирненски“, с оглед приемане на решение от Комисията.

9.ОТНОСНО: Молба от Женя Димитрова – член на КАК за удължаване срока на договор за наем № ВСС-12881/02.08.2019 г.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.
По предложение на г-жа Пламена Цветанова – член на Висшия съдебен съвет и на Комисия „Управление на собствеността“, председателят на Комисията подложи на гласуване предложения проект на решение. С пълно единодушие членовете на Комисия „Управление на собствеността“ към Пленума на ВСС прие следното решение:

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Анжела Цветанова - старши експерт - юрисконсулт в отдел „Управление на собствеността“, дирекция „Управление на собствеността на съдебната власт”.

9.2. ПРЕДЛАГА на Пленума на Висшия съдебен съвет да вземе следното решение:

1. НЕ ДАВА СЪГЛАСИЕ за удължаване срока на настаняването в недвижим имот – частна собственост, представляващ апартамент № 12, намиращ се в гр. София, ул. „Хан Аспарух“ № 12, ет. 3 на г-жа Женя Димитрова, в качеството й на член на Комисия по атестирането и конкурсите при Съдийската колегия на ВСС.

9.3. ВНАСЯ предложението като редовна точка в следващо редовно заседание на Пленума на Висшия съдебен съвет.

-	Разни

Р-1.ОТНОСНО: Устен доклад от г-н Боян Новански – член на ВСС и на Комисия „Управление на собствеността във връзка с посещение на обект „Реконструкция и ремонт на аварирала пристройка и основна сграда на Съдебна палата - гр. Карлово, ул. „Димитър Събев“ № 4“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА устния доклад на г-н Боян Новански – член на ВСС и на Комисия „Управление на собствеността“ към Пленума на ВСС и на г-н Огнян Дамянов – член на ВСС и на Комисия „Управление на собствеността“ към Пленума на ВСС, във връзка с посещението им на обект „Реконструкция и ремонт на аварирала пристройка и основна сграда на Съдебна палата - гр. Карлово, ул. „Димитър Събев“ № 4“ на 11 октомври 2019 г.

Р-2.ОТНОСНО: Доклад от Николай Найденов – и.д. главен секретар на ВСС относно преместване на част от администрацията на ВСС и членовете на КАК – Съдийска колегия в сградата на ул. „Г. С. Раковски“ № 185.

При обсъждането на т. Р-2 от настоящия дневен ред присъства и г-н Николай Найденов – и.д. главен секретар на ВСС.

По предложение на г-жа Пламена Цветанова – член на Висшия съдебен съвет и на Комисия „Управление на собствеността“, председателят на Комисията подложи на гласуване предложения проект на решение. „За“ предложения проект на решение гласуваха г-н Евгени Диков, г-н Стефан Гроздев, г-жа Олга Керелска, г-н Огнян Дамянов и г-н Боян Новански. 

Предложението на г-жа Пламена Цветанова да се отложи вземането на решение за преместването на служителите на дирекция „Управление на собствеността на съдебната власт“ в сградата на ул. „Екзарх Йосиф“ № 12 и да се извършат необходимите действия по организация и привеждане в работно състояние на всички помещения в сградата на ул. „Г. С. Раковски“ № 185, не беше подкрепена от останалите членове на Комисията.

С оглед на проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на Николай Найденов – и.д. главен секретар на ВСС относно преместване на част от администрацията на ВСС и членовете на КАК – Съдийска колегия в сградата на ул. „Г. С. Раковски“ № 185.
2. ВЪЗЛАГА на дирекция „Управление на собствеността на съдебната власт“ и дирекция „ЧРАТОКИ“ в АВСС да предприемат необходимите действия по организация и привеждане в работно състояние на необходимия брой помещения и една зала в сградата на ул. „Г. С. Раковски“ № 185, с оглед обезпечаване дейността на КАК – Съдийска колегия на ВСС, в срок до 21.11.2019 г.
3. ПРЕДЛАГА на Пленума на Висшия съдебен съвет да вземе следното решение:
3.1. ИЗМЕНЯ решението си по т. 12 от протокол № 19 от 25 юли 2019 г., както следва:
3.1.1. ПРЕМЕСТВА в сградата на ул. „Г. С. Раковски“ № 185 членовете на КАК – Съдийска колегия на ВСС.
3.1.2. ОПРЕДЕЛЯ срок за преместване и настаняване – 21.11.2019 г.
3.1.3. ПРЕМЕСТВА в сградата на ул. „Екзарх Йосиф“ № 12 служителите от дирекция „УССВ“ в АВСС, които са настанени на ул. „Княз Борис“ I № 156, ет. 2, вх. А, след изтичане на срока по т. 3.1.2.
4. ВНАСЯ предложението като редовна точка в следващото редовно заседание на Пленума на Висшия съдебен съвет.

Р-3.ОТНОСНО: Писмо рег. № ВСС-12108/10.10.2019 г. от председателя на Административен съд - София област за осигуряване на допълнително помещения в сградата на ул. „Съборна“ № 7.

При обсъждането на т. Р-3 от настоящия дневен ред присъства и г-н Николай Найденов – и.д. главен секретар на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ОТЛАГА вземането на решение по т. Р-3, за следващото заседание на Комисията.
2. ВЪЗЛАГА на дирекция „УССВ“ да извърши оглед и проверка по отношение на всички помещения, в които се съхранява архива на Административен съд – София област и на дирекция „Управление на собствеността на съдебната власт“, находящи се в сградата на ул. „Съборна“ № 7, гр. София.

Р-4. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1. НАСРОЧВА следващото заседание на Комисия „Управление на собствеността” към Пленума на Висшия съдебен съвет за 30 октомври 2019 година, сряда, от 10,30 часа, зала 512.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/  ЕВГЕНИ ДИКОВ